KENSINGTON TEMPLE Jumalan äänen kuuleminen
COLIN DYE: JUMALAN ÄÄNEN KUULEMINEN
Mitä Jumala sanoo meille?
Ongelmat eivät uskoakseni ole Jumalan päässä.
Hän on elävä, kommunikoiva Jumala, joka ilmoittaa itsensä.
Siksi kysymys on pikemminkin, kuuntelemmeko me.
Matteuksen evankeliumin luvun 13 jakeet 10―14 -
kertovat ajasta, jolloin Jeesus aloitti julkisen työnsä -
ja puhui enimmäkseen vertauksin.
Hän puhui väkijoukoille vertauksin.
Vertauskuvallinen kieli oli tuttua jo Vanhan testamentin aikoina.
Sen olivat kehittäneet rabbit.
Jeesus käyttää vertauksia kuitenkin hyvin ainutlaatuisella tavalla -
ja ainutlaatuisella tarkoituksessa.
Raamattu kertoo, kuinka opetuslapset tiedustelivat asiaa Häneltä.
Matt. 13:10 sanoo: -
"Niin hänen opetuslapsensa tulivat ja sanoivat hänelle: -
'Minkätähden sinä puhut heille vertauksilla?'
Hän vastasi ja sanoi: 'Sentähden, että teidän on annettu tuntea -
taivasten valtakunnan salaisuudet, -
mutta heidän ei ole annettu.
Sillä sille, jolla on, annetaan, ja hänellä on oleva yltäkyllin; -
mutta siltä, jolla ei ole, otetaan pois sekin, mikä hänellä on.
Sentähden minä puhun heille vertauksilla, -
että he näkevin silmin eivät näe -
ja kuulevin korvin eivät kuule, eivätkä ymmärrä.'"
Kyse on heti alkajaisiksi siitä, olemmeko avoimia -
ja valmiit kuuntelemaan Jumalaa ja kysymään Häneltä.
Jeesus puhuu kahdelletoista opetuslapselleen ja sanoo aluksi: -
"teidän on annettu tuntea taivasten valtakunnan salaisuudet".
Toisin sanoen Hän sanoo: "Teille kahdelletoista opetuslapselle -
minä uskon ilmoituksen, jonka Isä antoi minulle."
Täytyy ymmärtää sananpaikan ensisijainen merkitys, -
että nämä kaksitoista apostolia saivat ilmoituksen ainutlaatuisella tavalla.
Puhun tästä pian, mutta usein kun näemme Raamatussa sanan "te", -
sanomme: "Se olen minä. Hän puhuu minulle."
Hän puhuu, mutta tässä Hän asetti kaksitoista apostoliaan erilleen -
ja sanoi: "Annan teille erityistä tietoa evankeliumista ja Jumalan asioista, -
sillä te tulette olemaan todistajiani. Te tulette tallentamaan tämän."
Ja loppujen lopuksi sen ansiosta meillä on nyt Uusi testamentti.
On tärkeää tietää, että apostolinen todistus -
on kaiken ilmoituksen perustus, -
koetinkivi ja testauspiste kaikelle, mitä tiedämme ja uskomme.
Kun puhumme Jumalan äänen kuulemisesta, -
emme tarkoita hengellistä rajattomuutta, -
niin että kuka vain voi väittää Jumalan sanovan mitä tahansa.
Kaikelle on testi.
Kaiken ilmoituksen lähde virtaa Jumalan ilmoituksesta Kristuksessa.
Kaikki, mitä pidämme sanana Jumalalta, täytyy koetella perin pohjin.
Sana ja Henki kulkevat yhdessä -
kaikessa Jumalan ilmoituksen julkitulemisessa.
Raamattu itse on Jumalan julkituotu Sana. Jumala puhalsi.
Toisin sanoen se on Pyhän Hengen tuote, -
kun Hän toimi entisaikojen ihmisten kautta.
Jeesus on elävä, lihaksi tullut Sana.
Hänet Pyhä Henki voiteli ilman määrää, ja siksi Hän on Kristus.
Hänet voideltiin, sillä Hän oli Kristus.
Hänestä ei tullut Kristusta sen takia, että Hänet voideltiin.
Tässä tulee oppia perspektiiviä.
Jeesus sanoo: "Jos te otatte vastaan ilmoituksen, jonka minä teille annan, -
ja pidätte siitä kiinni, sille, jolla on, annetaan lisää."
"Mutta jos te vastustatte ilmoitusta, tulette huomaamaan, -
ettette kuule Jumalalta niin kuin Jumala tahtoisi teidän kuulevan."
Monet ihmiset ovat lähes luopuneet Jumalalta kuulemisen toivosta -
ja ajattelevat, ettei Jumala edes kuule heitä.
He pitävät Häntä hiljaisena, -
näkymättömänä hahmona kaukana tavoittamattomissa.
Seuraa koko joukko ongelmia, -
jos käy tällaista kamppailua.
Muistan kun tulin ensikertaa Britanniaan.
Olin 16-vuotias.
Noin vuoden kuluttua kuulin, että Afrikassa asuva isäni -
oli sairastunut vakavasti.
Kun kuulin siitä, -
minä, joka olin suonut hyvin vähän ajatuksia Jumalalle -
tai millekään hengelliselle, -
olin epätoivoinen.
Se on tuttua teille kaikille, kun jotain tapahtuu, ettekä tiedä, mitä tehdä.
Olipa uskoa tai uskonnollista taustaa mikä määrä tahansa tai ei lainkaan, -
ihminen huutaa Jumalaa, vaikka vain sydämessään. Minä huusin ääneen.
"Jumala! Auta isää! Älä anna hänen kuolla."
Ikävä kyllä, viikon kuluttua kuulin, että isä oli kuollut.
Miten ihminen normaalisti reagoi, -
kun hän huutaa Jumalan puoleen mutta Hän ei tunnu kuuntelevan?
Normaali reaktio on tämä: "No niin! Tämä todistaa, ettei Jumala ole.
Jos Hän on olemassa, Hän ei kuule, ei kykene tai ei välitä."
Sitä kuulemme päivittäin. Yritämme puhua ihmisille Jumalasta, -
ja he käyttävät välillä hyvin voimakasta kieltä.
He jopa vannovat ja kiroavat.
Torjuvat Jumalan, joka näyttää hylänneen heidät -
ja pysyy hiljaa hädän hetkellä.
Mutta minä en reagoinut niin, enkä ota siitä kunniaa itselleni, -
koska selvästi -
se oli merkki siitä, että Jumalan armo teki työtään sydämessäni.
En heristänyt nyrkkiäni Jumalalle vaan reagoin toisella tavalla.
Käsitin tietoisesti ja tarkasti, -
että olin yrittänyt kääntyä Jumalan puoleen kriisin hetkellä, -
vaikka muulloin en halunnut olla Hänen kanssaan tekemisissä.
Tämä ristiriita takertui sydämeeni, -
ja siitä alkoi Pyhän Hengen työ elämässäni.
Niinpä ennen sen vuoden loppua, -
vuonna 1971 -
joulukuun 24. päivänä tulin tuntemaan Kristuksen.
Olen sen jälkeen tullut tietämään, ettei Hän ole hiljainen, näkymätön Jumala.
Hän on Jumala, joka kommunikoi ja joka on tehnyt itsensä näkyväksi, -
mikä ilmenee kaikkein korkeimpana -
lopullisesti ja täydellisesti Jeesuksessa Kristuksessa.
Sen lisäksi, että Hän puhui Sanan, Sana tuli Häneksi itsekseen, lihaksi, -
jotta voimme tuntea Hänet, niin kuin Hän tuntee meidät.
Kun puhumme Jumalan kuulemisesta, ensinnä tulee ymmärtää, -
että se on lähes kokonaan sydämen asia.
Meillä on tänä päivänä paljon vastustusta tai käsiteltävää -
yhteiskunnassa yleisesti, koska ihmisistä valtaosa -
ei käänny Raamatun puoleen kuullakseen Jumalan äänen.
He etsivät sitä monesta muusta paikasta.
Vastauksia tarjoaa populaarikulttuuri, -
jossa uskontoa käsittelevä julkinen keskustelu pääosin nykyään käydään.
Hollywood ja muut.
Niinpä ihmisillä on Jumalasta kuva, jonka he ovat omaksuneet kulttuurista.
Jumalan äänen kuuleminen alkaa Jumalan Sanasta.
Miksi ihmiset vastustavat?
En tarkoita "ihmisiä", vaan meitä.
Meidänkin sydämessämme pitkälle kristilliseen elämään -
on sama taipumus sulkea sydän Jumalan tuntemiselta.
Syynä on omavoimaisuuden ongelma.
Se on iso ongelma.
Kenellä on ylin valta elämässäsi?
Monet vastaavat oitis: "Minulla."
"Ja minuahan ei määräile kukaan."
Eikä siinä mitään, niin kauan kun se pitää paikkansa.
Mutta kun tutkii tarkemmin, se ei kestä kovin kauas.
Me emme ole erillisiä, riippumattomia, itsenäisiä toimijoita.
Emme ole saaria, suojassa meihin vaikuttavalta ympäristöltä.
Itse asiassa meitä muovataan ja meihin vaikutetaan jatkuvasti.
Mielipiteemme ja asenteemme tulevat pitkälti ympäristöstämme, -
etenkin hengellisestä ympäristöstä, jossa elämme.
Ja Raamatusta huomaamme, ettei tilanne ole tasapuolinen.
On olemassa hengellisiä voimia, jotka sokaisevat sydämemme -
ja tukevat taipumustamme vastustaa Jumalan totuutta ja ilmoitusta.
Vain Pyhä Henki voi murtaa sen Jumalan armolla Kristuksessa.
Paavali sanoo 2. Kor. 4:4―5:ssä tarkoittaen niitä, -
jotka vastustivat hänen sanomaansa, kadotukseen meneviä.
"...niissä uskottomissa, joiden mielet tämän maailman jumala -
on niin sokaissut, ettei heille loista valkeus, joka lähtee -
Kristuksen kirkkauden evankeliumista, hänen, joka on Jumalan kuva."
Hän jatkaa, että Jumala, joka käski valon loistaa pimeydestä, -
loisti sydämiimme Jumalan kirkkauden tuntemisen valon, -
joka loistaa Kristuksen kasvoissa.
Ilmoituksella on väliä, ja se on Jumalan armoa, joka alkaa vaikuttaa.
Olemme uudessa liitossa. Sen suurimpia lahjoja on se, -
että Jumala lahjoittaa meille sydämen, -
joka kaipaa Hänen puoleensa.
Loppujen lopuksi kyse on siitä, -
mitä Jumala puhui Jeremian kautta Jer. 24:7:ssä.
Se on uuden liiton tunnusomainen jakamaton perustus.
Jumala sanoo: "Ja minä annan heille sydämen, heidän tunteakseen minut, -
että minä olen Herra; -
ja he saavat olla minun kansani, ja minä olen heidän Jumalansa; -
sillä he kääntyvät minun tyköni kaikesta sydämestänsä."
Se on uuden liiton syntymäoikeutesi.
Se on perustavanlaatuisin osa elämääsi, -
jos olet ottanut vastaan Kristuksen ja Jumalan Henki asuu sinussa -
eli jos olet Kristukseen uskova. Se on todellisin asia sinusta.
Mitä muuta oletkin, syvällä, syvimmässä osassa sinua, -
on kaipuu seurata Jumalaa, kiinnostus Häntä kohtaan, -
ja rakkaus Häneen, mikä on taivassyntyistä, ei ihmistekoista.
Aamen ja aamen.
Tämä on siis syntymäoikeutesi, se, joka todella olet.
Jumala-utelias ihminen.
Ihminen, jolla on tiedonhaluinen sydän, jota armo muovaa -
ja Jumalan vastustamaton rakkaus vetää puoleensa.
Vastauksemme siihen on tietysti suoda Hänelle aikaa -
ja olla päivittäin valmis kuuntelemaan ja seuraamaan Häntä.
Tämä antautunut sydän on otettu vangiksi.
Jumala on saanut sen valtoihinsa ja otteeseensa, -
koska me olemme nähneet Hengessä Jeesuksen todellisen identiteetin.
Toki aikoinamme emme nähneet Hänessä mitään houkuttelevaa, -
mutta sitten Pyhä Henki valaisi meille Jeesuksen kasvoja Jumalan armolla, -
ja nyt emme mitään muuta haluakaan.
Aina välillä se hämärtyy omien heikkouksiemme, -
kohtaamiemme häiriötekijöiden, omien ongelmien -
tai omien harhailutaipumustemme takia.
Mutta todellisin osa sinua on se, että rakastat Jumalaa.
Mikä on voittanut sydämemme? Yksin Hänen rakkautensa.
Tahdon sanoa, että, kuten tiedätte, -
yritän viettää niin paljon aikaa kuin vain suinkin voin -
sellaisten parissa, jotka eivät vielä tunne ja rakasta Kristusta.
Haluan olla silta. Haluan keskustella heidän kanssaan.
Haluan auttaa ja rakastaa heitä.
Osoittaa heille näkymättömän Jumalan näkyvää rakkautta -
elämäni kautta.
Ajattelet, että Jumala on rakkaudeton, kylmäkiskoinen, vaativa, tuomitseva, -
egoistinen despootti.
Jos vain tapaisit Hänet -
ja tutustuisit Häneen, -
käsittäisit, ettei Hän ole lainkaan sellainen.
Kyse on Jumalan tuntemisesta.
Mitä ikinä ilmoituksia Jumala antaakin meille vuosien aikana eri muodoissa, -
Raamattu on täydellinen, lopullinen, -
riittävä selonteko kaikesta, mitä meidän tarvitsee tietää -
ja minkä Jumala kutsuu meidät tietämään Hänestä.
Miten opit tuntemaan toisen ihmisen? Sinä katselet ja kuuntelet.
Kuuntelet, mitä hän sanoo, ja katselet, mitä hän tekee.
Raamattu kutsuu meitä tekemään juuri niin.
Jumala sanoo: "Avatkaa Raamattu, katselkaa ja kuunnelkaa."
"Kuunnelkaa, mitä minä sanon. Katselkaa, mitä minä teen."
"Niin te voitte oppia tuntemaan minut."
Tämä vaatii -
aika kovaa intoa -
ja sitoutumista.
Etsiä Häntä.
Tutkia Raamattua.
En voi ymmärtää sellaisia, jotka sanovat rakastavansa profetoimista -
mutta eivät ikinä avaa Raamattua.
En voi ymmärtää niitä, jotka sanovat rakastavansa kuulla Jumalan sanaa -
mutta eivät ikinä tutki Raamattua.
Raamattu on kaiken perusta.
Sanoisin karismaattisille kollegoilleni, johtajille eri seurakunnissa: -
"Tehkää hyvin ja palatkaa Raamattuun."
"Todelliseen Raamatun ymmärrykseen, -
todelliseen Raamatun tutkimiseen, Raamattu-uskolliseen tutkimukseen."
Raamattu on Jumalan avoin kutsu: "Tule ja löydä! Sukella syvään!"
Se ei ole vain historiallinen selonteko -
eikä vain kirjaimia sivulla. Jumalan Sana on elävä ja kutsuva.
Olet vuorovaikutuksessa Jumalan kanssa, ja Hän puhuu sinulle suoraan-
ja henkilökohtaisesti Raamatun kautta. Siihen pitää panostaa aikaa.
Mikä tärkeintä, -
meidän pitää tahtoa, että Hän on elämässämme kuskin paikalla.
Muutama sana profeetallisesta ilmoituksesta Raamatussa.
Ensi kerralla aiheesta lisää.
Avatkaapa 2. Piet. 1.
Pietari viittaa objektiivisiin asioihin osoittaakseen, -
että tämä Sana, Raamattu, ei ole ihmisen keksimää.
2. Piet. 1:16―21.
"Sillä me emme seuranneet viekkaasti sommiteltuja taruja -
tehdessämme teille tiettäväksi [...] Kristuksen voimaa ja tulemusta, -
vaan me olimme omin silmin nähneet hänen valtasuuruutensa.
Sillä hän sai Isältä Jumalalta kunnian ja kirkkauden, -
kun tältä ylhäisimmältä kirkkaudelta tuli hänelle tämä ääni: -
'Tämä on minun rakas Poikani, johon minä olen mielistynyt'.
Ja tämän äänen me kuulimme tulevan taivaasta, -
kun olimme hänen kanssaan pyhällä vuorella. Ja sitä lujempi..."
Jopa lujempi kuin silminnäkijätodistus.
"Ja sitä lujempi -
on meille nyt profeetallinen sana [Jumalan verbaalinen ilmoitus], -
ja te teette hyvin, jos otatte siitä vaarin, -
niinkuin pimeässä paikassa loistavasta lampusta, -
kunnes päivä valkenee ja kointähti koittaa teidän sydämissänne.
Ja tietäkää ennen kaikkea se, ettei yksikään Raamatun profetia..."
Raamattu on profetiaa, ylimmäinen ilmoitus Jumalasta.
Jumalan Sana, Jumalan puhe. Sitä "profetia" merkitsee.
"[Raamatun profetia ei] ole kenenkään omin neuvoin selitettävissä; -
sillä ei koskaan ole mitään profetiaa tuotu esiin ihmisen tahdosta, -
vaan Pyhän Hengen johtamina ihmiset ovat puhuneet sen, -
minkä saivat Jumalalta."
Tämä toteaa selvästi Raamatun käsityksen innoituksesta.
Lisäksi se on täydellisen looginen.
Ensinnäkin se perustuu silminnäkijätodistuksiin.
Jos ihminen tänään haluaa tietää Jeesuksesta, -
hänen tulisi tutkia ensi sijassa Uutta testamenttia.
Tuntuu, että nykyisin Jumalaa etsitään kaikkialta muualta paitsi Raamatusta.
"Älkää kuunnelko Pietaria, Johannesta ja muita.
He sanovat niin, koska he ovat uskovia."
Totta. Mutta mikä teki heistä uskovia? Mikä muutti heidän näkemyksensä?
Eräs ystäväni sanoi minulle: "Sanot noin, koska olet kristitty."
Sanoin: "En ole aina ajatellut näin."
Hän oli kuin ällikällä lyöty.
En syntynyt tällaisena. Jokin muutti minut.
Jokin vakuutti minut. Etkö halua tietää, mikä muutti minut -
kapinallisesta nuoresta Jumalan palvelijaksi? Minä kohtasin Kristuksen.
Se ei ollut pelkästään hengellinen kokemus.
Se perustuu uskoon, joka on täydellisesti perusteltavissa.
Tässä on yksi näkökulma siitä.
"Me olimme Hänen kanssaan", Pietari sanoi. "Tiedämme, mistä puhumme."
"Et ollut siellä. Me olimme Hänen kanssaan. Me näimme ja kuulimme."
"Sen lisäksi saimme jotain, mikä on vielä merkittävämpää -
kuin meidän kokemuksemme tapahtumista, -
Jumalan ilmoituksen tulkinnasta ja tapahtuman hengellinen selityksen."
Jos Jumala on olemassa, kuten on, on täydellisen perusteltua ymmärtää, -
että Jumala ilmoittaa hengellisen luonteensa hengellisillä keinoilla.
Aamen.
Vain ne, jotka sokeasti sanovat, -
että ei ole olemassa mitään muuta kuin materiaalinen maailma, -
pitävät kyseisen argumentin voimaa vakuuttavana.
Ja ne, jotka torjuvat hengellisen maailman, -
ovat sokeampia kuin sokeus itse.
Profetia on siis Jumalan puhetta.
Raamattu on Jumalan omaa Sanaa.
Sillä on itsessään riittävä. Se ei ole ihmisen tulkinnan tuote.
Sen alkuperä on Jumalassa, ei pelkästään ihmisessä.
Tietysti ihmiset puhuivat.
Siinä on inhimillinen ainesosa.
Kun he puhuivat, Pyhä Henki johti heitä.
Se on Jumalan innoitusta.
Lopputuloksena ei ole vain ihmisten sanoja, vaan Jumalan sanoja.
Pyhä Henki voi tehdä Jumalan Sanasta hyvin todellisen sinulle -
paitsi Sanan yleisessä merkityksessä, -
myös erityisessä sovelluksessa elämässäsi.
Hän antaa viisautta ja johdatusta, -
eikä sinun tarvitse enää mennä nettisivuille löytääksesi jonkun, -
joka ei puhu Jumalan Hengessä, profetoimaan elämääsi.
Takaisin Raamattuun, hyvät naiset ja herrat.
Keskeisellä sijalla ovat Jumala, Henki ja Jeesus.
Ja tämä on suurin koetinkivi, jos joku väittää jotain Jumalan sanaksi: -
Kunnioittaako se Kristusta?
Heijastaako se Kristuksen Henkeä?
Onko se Jeesus? Näitä asioita kysyn.
Pietari sanoi: "Kyse on yksin Hänestä. Näimme Hänen valtasuuruutensa."
Se osoittaa täydelliseen ja lopulliseen ilmoitukseen Jumalasta Kristuksessa.
Jumala ilmoittaa ja ilmentää itsensä Raamatussa -
ja korkeimpana tietysti itsessään Jeesuksessa Kristuksessa.
Ja mistä voi saada selville, kuka Jeesus on? Jumalan Sanasta.
Menemmekö oikeaan lähteeseen, Pyhään Raamattuun?
Luotammeko sekä Jumalan antamaan intoon -
että Pyhän Hengen voimaan -
tutkiessamme ja soveltaessamme Raamattua elämässämme?
Nykyäänkin on eri asia kuulla kuin tehdä.
Kaikkein syvin kysymys on se, -
onko sydämessäsi kaipuu tuntea Jumala.
Pyritkö täyttämään tuota kaipuuta -
lähestyä Häntä intiimimmin ja henkilö- kohtaisemmin kuin vielä koskaan?
Oletko valmis jatkuvasti -
tulemaan Hänen eteensä nöyrällä ja opetuslapseutetulla sydämellä?
On hyvin tärkeää kuunnella Jumalaa.
Yritän pitää korvani auki koko ajan.
Ei ikinä tiedä, milloin Jumala laskee sydämeesi pienen sanan, -
jonka voit jakaa jollekulle, jossa on Jumalan viisaus -
ja Pyhän Hengen ilmoitus, joka läpäisee muutoin pimeän sydämen.
Onko meillä todella tämä kaipuu -
kuunnella Jumalaa -
ja avoin henki -
antaa Hänen vetää meitä aina vain lähemmäs Häntä?
Jos meillä on, olemme ehdokkaita saamaan lisää -
jatkuvaa, syvenevää Hengen ilmoitusta elämässämme.
Suomennos: Marianne Tenetz